ELEMENTI I NAČINI VREDNOVANJA USVOJENOSTI ODGOJNO-OBRAZOVNIH ISHODA TIJEKOM I NA KRAJU ŠKOLSKE GODINE U 5. RAZREDU OSNOVNE ŠKOLE
Nastavni predmet: Hrvatski jezik
Učiteljica: Doris Šimičević, Fana Šimičević

[bookmark: _Hlk113389659]Elementi vrednovanja u 5. razredu osnovne škole u predmetu Hrvatski jezik proizlaze iz ostvarivanja odgojno-obrazovnih ishoda u trima područjima: 
A. Hrvatski jezik i komunikacija, B. Književnost i stvaralaštvo i C. Kultura i mediji. 
U svakom području (domeni) predmeta postoje odgojno-obrazovni ishodi čija se usvojenost vrednuje tijekom i na kraju školske godine. Razine usvojenosti ishoda na kraju razreda propisane su kurikulumom nastavnog predmeta Hrvatski jezik. Tijekom školske godine provode se različiti načini praćenja i vrednovanja učeničkih znanja, vještina i kompetencija. Tri su načina vrednovanja tijekom učenja: vrednovanje za učenje, vrednovanje kao učenje i vrednovanje naučenoga. 
Vrednovanje za učenje služi unapređivanju i planiranju budućega učenja i poučavanja. Temelji se na razmjeni informacija između učitelja i učenika o učenikovom napretku i mogućnosti još boljeg napredovanja. Budući da se u vrednovanju za učenje otkrivaju učenikove potrebe za eventualnim dodatnim pojašnjenjima ili vježbama, ono učeniku pomaže da napreduje u učenju, a učitelju daje usmjerenje kako i u kojim područjima učeniku treba pomoći da svlada odgojnoobrazovne ishode u cijelosti. Neki od oblika vrednovanja za učenje su provjera razumijevanja i učenikova napredovanja ciljanim pitanjima, vođenje individualnih savjetodavnih razgovora s učenicima, opažanja učeničkih aktivnosti i ponašanja tijekom učenja i poučavanja (frontalno, individualno i suradničko). 
Vrednovanje kao učenje odnosi se na samoprocjenu i vršnjačku procjenu znanja, vještina, truda i zalaganja na satima Hrvatskoga jezika. Učenici će učiti kako da što bolje sami procijene vlastite uratke i uočavaju što i kako mogu bolje učiniti. Takav način vrednovanja provodit će se razgovorima, odgovaranjem na pitanja, ispunjavanjem tablica i opisnika za samoprocjenu. Važno je prilikom vrednovanja kao učenja da učenici imaju jasne kriterije (koje im daje učitelj) po kojima procjenjuju vlastite uratke i uratke ostalih učenika. Što češće učenici procjenjuju vlastite uratke prema zadanim kriterijima, lakše usvajaju znanja i vještine koje su im potrebne za svladavanje zadanih zadataka budući da neprestano osvještavaju koji su elementi potrebni da bi ostvarili pojedine odgojno-obrazovne ishode.
Usmeno provjeravanje i aktivnosti na satu mogu biti vrednovani na svakom školskom satu bez prethodne najave.  U pravilu ne traje dulje od 10 minuta. Pod usmenim odgovaranjem ne podrazumijeva  se samo usmeno odgovaranje pred pločom ili na svome mjestu, već se učenik ocjenjuje i kontinuiranim praćenjem kada ocjena proizlazi iz sveukupne (usmenog) aktivnosti učenika na nastavi: rješavanje zadataka i problema, javljanje i odgovaranje kod ponavljanja, sudjelovanje kod obrade novih nastavnih sadržaja, sudjelovanje u analizi domaće zadaće, odnosno općenito u svim oblicima nastavnog rada u i izvan učionice.
Ocjena je javna uz obrazloženje učitelja. U imenik, u rubrici praćenja učenika upisuje se nadnevak, sadržaj usmenog ispitivanja te ocjena u rubriku ovisna o tome provjerava li se usvojenost ishoda. Prema potrebi, prije upisivanja ocjene koja proizlazi iz kontinuiranog praćenja, učenika se može još dodatno usmeno provjeriti iako upisana ocjena neće biti rezultat samo tog odgovaranja, već i ostalog ranije navedenog.
Pisano provjeravanje podrazumijeva sve pisane oblike provjere koji rezultiraju ocjenom učenikovog pisanog uratka. Pisano se provjeravanje provodi kontinuirano tijekom nastavne godine, usporedo s procesom učenja i poučavanja (formativno vrednovanje) ili poslije obrađenih i uvježbanih nastavnih sadržaja (sumativno vrednovanje).
Pisane provjere znanja bit će učenicima najavljene 15 dana unaprijed, a zatim će učenici biti podsjećani na njih, kad će ujedno i ponavljati gradivo koje će se na ispitu provjeravati. Pisano provjeravanje uključuje početnu ili inicijalnu provjeru znanja, pisane provjere znanja  i ispite znanja. Pisana  provjera znanja najavljuje se usmeno i upisom u Okvirni vremenik u e-Dnevniku i od ispita znanja razlikuju se opsegom  nastavnih sadržaja. Ispit znanja  provodi se nakon obrađene teme i piše jedan školski sat. 
Početnu provjeru znanja valja provesti do kraja drugog tjedna od početka nastavne godine u svrhu uvida u postignutu razinu kompetencija učenika. Ta provjera ne ubraja se u broj planiranih pisanih provjera. Rezultat početne provjere upisuje se u bilješke o praćenju učenika, ne ocjenjuje se brojčano te služi pravovremenome pružanju kvalitetne povratne informacije učeniku i roditelju. Početna provjera ne mora sadržavati bodove, povratna informacija može biti samo opisna.
Pisana provjera znanja i ispit znanja ocjenjuje se na temelju ostvarenih bodova prema postotku riješenosti. Ocjena proizlazi iz postotka riješenosti prema kriteriju danom u nastavku. 
Bodovi: 
90%-100% = odličan (5)
75%-89% = vrlo dobar (4)
61%-74% = dobar (3)
50%-60% = dovoljan (2)
49% i manje = nedovoljan (1)
Školska zadaća
Dvjema školskim zadaćama provjeravat će se ishod A.6.4. (OŠ HJ A.5.4. Učenik piše tekstove trodijelne strukture u skladu s temom.) Od učenika će se očekivati da napiše dva pripovjedna ili opisna teksta vidljive trodijelne strukture i sadržajne smislenosti. Školske zadaće ocjenjuju se prema opisnicima za pisano jezično izražavanje. 
Školske zadaća
Unaprijed je najavljena i planirana. 
Prethodi joj priprema.
Vrednuju se: sadržaj, ostvarenost teme, kompozicija, izvornost, povezanost rečenica, bogatstvo rječnika i stila, gramatička i pravopisna točnost, čitljivost i urednost, rukopis (opisnici).
Ispravak slijedi nakon pisanja (znakovi za ispravljanje nalaze se na prvoj stranici zadaćnice).
Analiziraju se rezultati/ocjene zadaća.
Ukazuje se na uočene pogreške. 
Učenici pišu ispravak školske zadaće. 
Književnost i stvaralaštvo 
Za ispite iz književnosti zadatci i pojmovi su oni koji su zapisani u bilježnici (obrađeni na satu književnosti ili lektire). 
Ako učenik nije prisutan na satu pisane provjere/pisanja školske zadaće, pisat će ju naknadno. Ako je učenik bio odsutan samo sat ili dva, provjeru piše odmah na idućem satu. U slučaju da je bio duže odsutan, termin pisanja određuje učitelj u dogovoru s učenikom. Učeniku je tijekom pisane  provjere/ispita znanja dozvoljena uporaba onih sredstava koje određuje učitelj. Nije dozvoljena uporaba nedopuštenih sredstava kao niti prepisivanje. U slučaju da učitelj primijeti tijekom pisane provjere opisano ponašanje, učeniku se oduzima pisana provjera / ispit znanja i ocjenjuje ocjenom nedovoljan (1).
Književno djelo za cjelovito čitanje
Učenici dobivaju popis djela za cjelovito čitanje koja će čitati tijekom školske godine. Učenici će na početku mjeseca biti upoznati s terminom interpretacije zadane lektire. Od trećeg do osmog razreda osnovne škole učenik čita 8 cjelovitih književnih tekstova, od toga 2 obvezna književna teksta. Izborna lektira je obvezna za učenike, ali učenici samostalno biraju naslov među ponuđenima ili u dogovoru s učiteljicom. Učitelj redovito vodi bilješke o tome je li učenik pročitao lektirno djelo u cijelosti, razumije li lektirno djelo te učenikovu aktivnost na satima interpretacije lektirnoga djela i način iznošenja zapažanja (pojedinačno ili skupno) te sudjelovanje u izradi plakata, prezentacija i slično. O djelima će na satima Hrvatskoga jezika razgovarati, rješavat će različite zadatke o likovima i događajima iz djela – samostalno, u parovima i u skupinama, igrati kvizove s pitanjima o djelima, pripremati samostalne govore o djelu, izrađivati plakate ili prezentacije o djelima. Vrednovanje različitih aktivnosti na satima posvećenima djelima za samostalno cjelovito čitanje bit će provedeno u skladu s razinama usvojenosti odgojno-obrazovnih ishoda koji će se radom ostvarivati, a koji će učenicima biti unaprijed objašnjeni.
Ispravak negativne ocjene
Nakon provedenog ispita znanja u bilješke se upisuje nadnevak i broj bodova dok se brojčana ocjena/e  upisuje/u u rubriku. 
Ispravci negativne ocjene iz ispita znanja pišu se nakon analize ispita znanja te nakon održane dopunske nastave, na redovnom satu u dogovorenom terminu, najkasnije dva tjedna od pisanja ispita znanja. Za prethodno neostvaren ishod/ishode učenik može pokazati napredak i u nekoj od narednih usmenih ili pisanih provjera. Vrijeme potrebno za ispravak ishoda koji nisu usvojeni na zadovoljavajućoj razini može biti i kraće od 1 školskog sata. Ako pisana  ispit znanja rezultira  s više od jedne ocjene u različitim elementima vrednovanja, obje moraju biti pozitivne, inače učenik mora pisati ispravak onog dijela koji je negativan. Ako učenik piše ispravak, dobivena ocjena se upisuje u e-Dnevnik, neovisno je li ona viša, niža ili jednaka ocjeni dobivenoj na ispitu znanja.
Domaće zadaće (usmeno i pisano)
Praćenje i vrednovanje domaćih zadaća provodi se sustavno tijekom cijele godine.
Evidencija o domaćim zadaćama vodi se u rubrici bilježaka.
Prati se redovitost u izvršavanju obveza, cjelovitost, urednost i točnost.
U slučaju da učenik nije napisao, isto se evidentira u rubriku bilješki.
Ako je učenik zaboravio bilježnicu, domaća zadaća se evidentira kao nenapisana.
Ako učenik tri puta ne napiše domaću zadaću, biti će ocijenjen ocjenom nedovoljan (1) u određenu domenu ( ovisno o sadržaju i temi zadaće).    
Učitelj može ocijeniti sve radove ili samo ono koji se ističu svojom kvalitetom.
Domaća zadaća može se provjeriti i usmenim ispitivanjem nekoliko riješenih zadataka iz zadaće (ili nekoliko prethodnih zadaća) na ploči. Pri usmenoj provjeri domaće zadaće učitelj provjerava stupanj samostalnosti pri rješavanju zadataka te se od učenika očekuje obrazloženje rješenja zadataka.
Projektni zadatak
Učitelj može učenicima tijekom školske godine zadati jedan ili više projektnih zadataka. Projektni zadatak učenici samostalno rješavaju kod kuće. Vrijeme potrebno za rješavanje zadatka ovisi o složenosti zadatka.  Prilikom zadavanja zadatka učitelj upoznaje učenicima  s elementima vrednovanja rada te vremenskim razdobljem u kojem rad treba biti predan. 
Dopunski rad
Za učenika koji na kraju nastavne godine ima ocjenu nedovoljan (1) organizira se pomoć u učenju i nadoknađivanju znanja kroz dopunski nastavni rad koji je učenik dužan pohađati. Trajanje dopunskog nastavnog rada utvrđuje Učiteljsko vijeće i ne može biti kraće od 10 i dulje od 25 sati. Učenik je dužan redovito pohađati dopunski rad, pratiti nastavu i pisati domaće zadaće koje učitelj zadaje. Nakon obrađenog dijela gradiva, učitelj najavljuje pisanu provjeru usvojenosti ishoda. Pisana provjera sadrži zadatke istog tipa kao što su zadatci koji su učenici rješavali na dopunskom radu. Ako učenik nije usvojio neki od ishoda koji se provjeravao pisanom provjerom znanja, na zadnjem satu dopunskog rada, učitelj usmeno provjerava usvojenost tih ishoda. U slučaju da učenik tijekom dopunskog nastavnog rada ostvari ishode propisane nastavnim kurikulumom za nastavani predmet Hrvatski jezik, učitelj zaključuje prolaznu ocjenu (u skladu s gore navedenim kriterijima vrednovanja).
S ocjenom ili potrebom upućivanja na popravni ispit učitelj je dužan upoznati učenika na zadnjem satu dopunskog nastavnog rada.
Popravni ispit
Učenik koji nije uspješno završio dopunski nastavni rad, upućuje se na polaganje popravnog ispita. Popravni ispit sastoji se od pisanog i usmenog dijela. Pisani dio ispita traje najdulje 45 minuta, a usmeni dio  najdulje 30 minuta. Pitanja na pisanom dijelu ispita utvrđuje povjerenstvo, a ispit se vrednuje u skladu s gore navedenim kriterijima vrednovanja. Pitanja na usmenom dijelu ispita mogu pored ispitivača postavljati i drugi članovi Povjerenstva.  
Zaključna ocjena iz nastavnoga predmeta Hrvatski jezik
Kod zaključivanja ocjena na kraju nastavne godine uzimaju se u obzir: 
a) ocjene koje je učenik ostvario na temelju brojčanog vrednovanja (sumativno vrednovanje)
b) bilješke o radu učenika (formativno vrednovanje).
Zaključna se ocjena ostvaruje na temelju različitih informacija o učenikovu odgojno-obrazovnih ishoda. Ona ne mora biti aritmetička sredina pojedinih ocjena, već je pokazatelj učenikova napretka u učenju i razvijenosti razumijevanja, vještina i sposobnosti izricanja vlastitih kritičkih i stvaralačkih mišljenja.






	ODGOJNO-OBRAZOVNI ISHODI
	
	HRVATSKI JEZIK I KOMUNIKACIJA

	
	
	dovoljan (2)
	dobar (3)
	vrlo dobar(4)
	odličan(5)

	OŠ HJ A.5.1.
Učenik govori i razgovara u skladu s interesima, potrebama i iskustvom.
	
	- uz pomoć učitelja
prepoznaje različite svrhe govorenja: osobna i javna
– na poticaj primjenjuje različite govorne činove: zahtjev, isprika, zahvala i poziv
– na poticaj povremeno razgovara radi razmjene informacija
– uz pomoć učitelja opisuje u skladu s jednostavnom strukturom
– uz pomoć učitelja pripovijeda kronološki nižući događaje
– slabo razgovijetno govori i točno intonira rečenice
	-povremeno prepoznaje različite svrhe govorenja: osobna i javna
– djelomično primjenjuje različite govorne činove: zahtjev, isprika, zahvala i poziv
– na poticaj razgovara radi razmjene informacija
– djelomično samostalno opisuje u skladu s jednostavnom strukturom
– djelomično samostalno pripovijeda kronološki nižući događaje
– djelomično razgovijetno govori i točno intonira rečenice
	-uglavnom samostalno prepoznaje različite svrhe govorenja: osobna i javna
–uglavnom samostalno  primjenjuje različite govorne činove: zahtjev, isprika, zahvala i poziv
–  samostalno razgovara radi razmjene informacija
– uglavnom samostalno opisuje u skladu s jednostavnom strukturom
– uglavnom samostalno pripovijeda kronološki nižući događaje
– razgovijetno govori i točno intonira rečenice
	-samostalno prepoznaje različite svrhe govorenja: osobna i javna
– samostalno primjenjuje različite govorne činove: zahtjev, isprika, zahvala i poziv
– samostalno razgovara radi razmjene informacija
– samostalno opisuje u skladu s jednostavnom strukturom
– samostalno pripovijeda kronološki nižući događaje
– razgovijetno govori i točno intonira rečenice

	OŠ HJ A.5.2.
Učenik sluša tekst, izdvaja ključne riječi i objašnjava značenje teksta.
	
	– uz višestruke poticaje sluša tekst, odgovara na pitanja o sadržaju teksta
– uz pomoć učitelja izdvaja ključne riječi i piše kratke bilješke o slušanome tekstu
– uz pomoć učitelja djelomično prepričava slušani tekst služeći se bilješkama
– uz pomoć učitelja objašnjava nepoznate riječi na temelju vođenoga razgovora i s pomoću rječnika
	– uz poticaj prepoznaje slušanje usmjereno na razumijevanje cjelovitog sadržaja teksta
– uz djelomičnu pomoć učitelja izdvaja ključne riječi i piše kratke bilješke o slušanome tekstu
– uz pomoć učitelja prepričava slušani tekst služeći se bilješkama
– djelomično točno objašnjava nepoznate riječi na temelju vođenoga razgovora i s pomoću rječnika
	– pažljivo sluša usmjereno na razumijevanje cjelovitog sadržaja teksta
– uglavnom samostalno izdvaja ključne riječi i piše kratke bilješke o slušanome tekstu
– uglavnom samostalno prepričava slušani tekst služeći se bilješkama
– uglavnom samostalno objašnjava nepoznate riječi na temelju vođenoga razgovora i s pomoću rječnika
	– pažljivo i aktivno sluša usmjereno na razumijevanje cjelovitog sadržaja teksta
– samostalno izdvaja ključne riječi i piše kratke bilješke o slušanome tekstu
– samostalno prepričava slušani tekst služeći se bilješkama
–  samostalno objašnjava nepoznate riječi na temelju vođenoga razgovora i s pomoću rječnika

	OŠ HJ A.5.3.
Učenik čita tekst, izdvaja ključne riječi i objašnjava značenje teksta.
	 
	– uz pomoć učitelja prepoznaje svrhu čitanja: osobna i javna
– uz pomoć učitelja uočava sastavne elemente grafičke strukture teksta: naslov, podnaslove, fotografije i/ili ilustracije
– uz pomoć učitelja izdvaja ključne riječi i piše kratke bilješke
– uz pomoć učitelja prepričava tekst služeći se bilješkama
– uz pomoć učitelja objašnjava nepoznate riječi na temelju vođenoga razgovora i zaključivanja iz konteksta
– uz pomoć učitelja služi se sadržajem i kazalom pojmova u traženju informacija
– uz pomoć učitelja ovladava osnovnim tehnikama pretraživanja interneta i knjižničnih kataloga
	–djelomično samostalno prepoznaje svrhu čitanja: osobna i javna
– djelomično samostalno uočava sastavne elemente grafičke strukture teksta: naslov, podnaslove, fotografije i/ili ilustracije
– djelomično samostalno izdvaja ključne riječi i piše kratke bilješke
-uz pomoć učitelja razlikuje bitno od nebitnoga
– uz povremenu pomoć i djelomično samostalno prepričava tekst služeći se bilješkama
– djelomično samostalno objašnjava nepoznate riječi na temelju vođenoga razgovora i zaključivanja iz konteksta
– djelomično samostalno služi se sadržajem i kazalom pojmova u traženju informacija
– djelomično samostalno ovladava osnovnim tehnikama pretraživanja interneta i knjižničnih kataloga
	– uglavnom samostalno prepoznaje svrhu čitanja: osobna i javna
– uglavnom samostalno uočava sastavne elemente grafičke strukture teksta: naslov, podnaslove, fotografije i/ili ilustracije
– uglavnom samostalno izdvaja ključne riječi i piše kratke bilješke
– uglavnom samostalno prepričava tekst služeći se bilješkama
– uglavnom samostalno objašnjava nepoznate riječi na temelju vođenoga razgovora i zaključivanja iz konteksta
– uglavnom se samostalno služi sadržajem i kazalom pojmova u traženju informacija
– uglavnom samostalno ovladava osnovnim tehnikama pretraživanja interneta i knjižničnih kataloga
	– samostalno prepoznaje svrhu čitanja: osobna i javna
– samostalno uočava sastavne elemente grafičke strukture teksta: naslov, podnaslove, fotografije i/ili ilustracije
– samostalno izdvaja ključne riječi i piše kratke bilješke
– samostalno prepričava tekst služeći se bilješkama
– samostalno objašnjava nepoznate riječi na temelju vođenoga razgovora i zaključivanja iz konteksta
– samostalno se služi  sadržajem i kazalom pojmova u traženju informacija
– samostalno ovladava osnovnim tehnikama pretraživanja interneta i knjižničnih kataloga

	OŠ HJ A.5.4.
Učenik piše tekstove trodijelne strukture u skladu s temom.
	
	–uz pomoć učitelja i sustavno vođenje piše sastavak / tekst trodijelne strukture u skladu sa slobodno odabranom ili zadanom temom
– uz pomoć učitelja utvrđuje temu: čita i istražuje o temi u različitim izvorima
– uz pomoć učitelja piše bilješke o temi: u natuknicama navodi podteme razrađujući temu
– prema modelu opisuje osobu ne postižući cjelovitost teksta i stilsku ujednačenost
– uz pomoć učitelja pripovijeda kronološki nižući događaje 
– uz pomoć učitelja služi se novim riječima koje je čuo ili pročitao istražujući o temi
– uz pomoć učitelja provjerava točnost informacija
– rijetko točno citira i navodi ime autora
– rijetko piše veliko početno slovo u jednorječnim i višerječnim imenima: vlastite imenice i posvojni pridjevi,
– uz pomoć učitelja služi se pravopisom radi poštivanja pravopisne norme
– vrlo rijetko piše u skladu s usvojenim gramatičkim i pravopisnim pravilima
	–djelomično samostalno piše sastavak / tekst trodijelne strukture u skladu sa slobodno odabranom ili zadanom temom
– djelomično samostalno utvrđuje temu: čita i istražuje o temi u različitim izvorima, povezuje temu sa stečenim znanjem i iskustvom
– djelomično samostalno piše bilješke o temi: u natuknicama navodi podteme razrađujući temu
– prema smjernicama opisuje osobu navodeći pojedinosti i iskazujući svoj doživljaj osobe
– djelomično samostalno pripovijeda kronološki nižući događaje povezujući rečenice tako da sljedeća proizlazi iz prethodne
– uz poticaj učitelja služi se novim riječima koje je čuo ili pročitao istražujući o temi
– provjerava točnost informacija
– djelomično točno citira i navodi ime autora
– djelomično  piše veliko početno slovo u jednorječnim i višerječnim imenima: vlastite imenice i posvojni pridjevi,
– uz poticaj učitelja služi se pravopisom radi poštivanja pravopisne norme
– djelomično točno piše u skladu s usvojenim gramatičkim i pravopisnim pravilima
	– uglavnom samostalno piše sastavak / tekst trodijelne strukture u skladu sa slobodno odabranom ili zadanom temom
– uglavnom samostalno utvrđuje temu: čita i istražuje o temi u različitim izvorima, povezuje temu sa stečenim znanjem i iskustvom
– uglavnom samostalno piše bilješke o temi: u natuknicama navodi podteme razrađujući temu
– uglavnom samostalno prema smjernicama opisuje osobu navodeći pojedinosti i iskazujući svoj doživljaj osobe
– uglavnom samostalno pripovijeda kronološki nižući događaje povezujući rečenice tako da sljedeća proizlazi iz prethodne
– uglavnom se samostalno služi  novim riječima koje je čuo ili pročitao istražujući o temi
– uglavnom samostalno provjerava točnost informacija
– uglavnom točno citira i navodi ime autora
– uglavnom piše veliko početno slovo u jednorječnim i višerječnim imenima: vlastite imenice i posvojni pridjevi,
– uglavnom se samostalno služi pravopisom radi poštivanja pravopisne norme
– uglavnom točno piše u skladu s usvojenim gramatičkim i pravopisnim pravilima
	– samostalno piše sastavak / tekst trodijelne strukture u skladu sa slobodno odabranom ili zadanom temom prema vlastitom planu
– samostalno utvrđuje temu: čita i istražuje o temi u različitim izvorima, povezuje temu sa stečenim znanjem i iskustvom
– samostalno piše bilješke o temi: u natuknicama navodi podteme razrađujući temu
– samostalno opisuje osobu navodeći pojedinosti i iskazujući svoj doživljaj osobe
– samostalno pripovijeda kronološki nižući događaje povezujući rečenice tako da sljedeća proizlazi iz prethodne
– služi se novim riječima koje je čuo ili pročitao istražujući o temi
– uglavnom samostalno provjerava točnost informacija
– točno citira i navodi ime autora
– točno piše veliko početno slovo u jednorječnim i višerječnim imenima: vlastite imenice i posvojni pridjevi,
– točno se služi pravopisom radi poštivanja pravopisne norme
– točno piše u skladu s usvojenim gramatičkim i pravopisnim pravilima

	OŠ HJ A.5.5.
Učenik oblikuje tekst i primjenjuje znanja o promjenjivim i nepromjenjivim riječima na oglednim i čestim primjerima.
	
	– slabo razlikuje morfološke kategorije kojima se uspostavljaju veze među riječima: rod, broj, padež, lice i vrijeme
– uz pomoć učitelja prepoznaje infinitiv, glagolski pridjev radni, pomoćne glagole
– uz pomoć učitelja izriče prezent, perfekt i futur I.
– uz pomoć učitelja razlikuje opće i vlastite imenice, opisne, posvojne i gradivne pridjeve
– uz pomoć učitelja uočava padeže kao različite oblike iste riječi na čestim i oglednim primjerima
– uz pomoć učitelja i prema modelu provodi stupnjevanje pridjeva na uporabnoj razini
– uz pomoć učitelja provodi (i, gdje je potrebno, bilježi) glasovne promjene u riječima
– uz pomoć učitelja razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice
	– djelomično razlikuje morfološke kategorije kojima se uspostavljaju veze među riječima: rod, broj, padež, lice i vrijeme
– djelomično samostalno prepoznaje infinitiv, glagolski pridjev radni, pomoćne glagole
– djelomično samostalno izriče prezent, perfekt i futur I.
– djelomično samostalno razlikuje opće i vlastite imenice, opisne, posvojne i gradivne pridjeve
– djelomično samostalno uočava padeže kao različite oblike iste riječi na čestim i oglednim primjerima
– djelomično točno provodi stupnjevanje pridjeva na uporabnoj razini
– djelomično provodi (i, gdje je potrebno, bilježi) glasovne promjene u riječima
– djelomično samostalno razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice
	– uglavnom razlikuje morfološke kategorije kojima se uspostavljaju veze među riječima: rod, broj, padež, lice i vrijeme
– uglavnom samostalno prepoznaje infinitiv, glagolski pridjev radni, pomoćne glagole
– uglavnom samostalno izriče prezent, perfekt i futur I.
– uglavnom samostalno razlikuje opće i vlastite imenice, opisne, posvojne i gradivne pridjeve
– uglavnom samostalno uočava padeže kao različite oblike iste riječi na čestim i oglednim primjerima
– uglavnom samostalno provodi stupnjevanje pridjeva na uporabnoj razini
– uglavnom samostalno provodi (i, gdje je potrebno, bilježi) glasovne promjene u riječima
– uglavnom samostalno razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice
	– samostalno razlikuje morfološke kategorije kojima se uspostavljaju veze među riječima: rod, broj, padež, lice i vrijeme
– samostalno prepoznaje infinitiv, glagolski pridjev radni, pomoćne glagole
– izriče prezent, perfekt i futur I.
– samostalno razlikuje opće i vlastite imenice, opisne, posvojne i gradivne pridjeve
– samostalno uočava padeže kao različite oblike iste riječi na čestim i oglednim primjerima
– samostalno provodi stupnjevanje pridjeva na uporabnoj razini
– samostalno provodi (i, gdje je potrebno, bilježi) glasovne promjene u riječima
– samostalno razlikuje nepromjenjive riječi u službi: izricanja okolnosti radnje, odnosa među riječima i povezivanja i preoblike rečenice

	OŠ HJ A.5.6
Učenik uočava jezičnu raznolikost hrvatskoga jezika u užem i širem okružju.
	
	– uz pomoć učitelja objašnjava službenu ulogu i uporabu hrvatskoga jezika i latiničnoga pisma u Republici Hrvatskoj
– uz pomoć učitelja razlikuje hrvatski standardni jezik od materinskoga jezika, drugoga jezika, jezika nacionalnih manjina te navodi primjere
– uz pomoć učitelja uspoređuje vlastiti mjesni govor i narječje s hrvatskim standardnim jezikom
– uz pomoć učitelja prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika
– uz pomoć učitelja razlikuje vlastiti mjesni govor i narječje od drugih govora i narječja
	– djelomično samostalno objašnjava službenu ulogu i uporabu hrvatskoga jezika i latiničnoga pisma u Republici Hrvatskoj
– djelomično samostalno razlikuje hrvatski standardni jezik od materinskoga jezika, drugoga jezika, jezika nacionalnih manjina te navodi primjere
– djelomično samostalno uspoređuje vlastiti mjesni govor i narječje s hrvatskim standardnim jezikom
– djelomično samostalno prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika
– djelomično samostalno razlikuje vlastiti mjesni govor i narječje od drugih govora i narječja
	– uglavnom samostalno objašnjava službenu ulogu i uporabu hrvatskoga jezika i latiničnoga pisma u Republici Hrvatskoj
– uglavnom samostalno razlikuje hrvatski standardni jezik od materinskoga jezika, drugoga jezika, jezika nacionalnih manjina te navodi primjere
– uglavnom samostalno uspoređuje vlastiti mjesni govor i narječje s hrvatskim standardnim jezikom
– uglavnom samostalno prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika
– uglavnom samostalno razlikuje vlastiti mjesni govor i narječje od drugih govora i narječja
	– samostalno objašnjava službenu ulogu i uporabu hrvatskoga jezika i latiničnoga pisma u Republici Hrvatskoj
– samostalno razlikuje hrvatski standardni jezik od materinskoga jezika, drugoga jezika, jezika nacionalnih manjina te navodi primjere
– samostalno uspoređuje vlastiti mjesni govor i narječje s hrvatskim standardnim jezikom
– samostalno prepoznaje i izdvaja riječi mjesnoga govora i narječja, razgovornoga jezika te ih zamjenjuje riječima hrvatskoga standardnog jezika
– samostalno razlikuje vlastiti mjesni govor i narječje od drugih govora i narječja

	
	
	                                                     KNJIŽEVNOST I STVARALAŠTVO

	OŠ HJ B.5.1.
Učenik obrazlaže doživljaj književnoga teksta, objašnjava uočene ideje povezujući tekst sa svijetom oko sebe.
	

	– uz pomoć i poticaj učitelja izražava doživljaj o književnome tekstu
– rijetko doživljavanjem pročitanoga izražava vlastite osjećaje, stavove i vrijednosti
– uz pomoć učitelja komentira književni tekst
–  uz pomoć učitelja prepoznaje glavne ideje i problematiku književnoga teksta i povezuje ih sa stvarnošću
	– povremeno i uz poticaj izražava doživljaj o književnome tekstu
–povremeno doživljavanjem pročitanoga izražava vlastite osjećaje, stavove i vrijednosti
– povremeno i uz poticaj komentira i obrazlaže vlastito razumijevanje književnoga teksta
– djelomično samostalno prepoznaje glavne ideje i problematiku književnoga teksta i povezuje ih sa stvarnošću
	–uglavnom izražava doživljaj o književnome tekstu
– uglavnom redovito razvija sposobnost fantazijskoga mišljenja: doživljavanjem pročitanoga izražava vlastite osjećaje, stavove i vrijednosti
– uglavnom komentira i obrazlaže vlastito razumijevanje književnoga teksta
–uglavnom samostalno prepoznaje glavne ideje i problematiku književnoga teksta i povezuje ih sa stvarnošću
	– samostalno i redovito izražava doživljaj o književnome tekstu
– redovito razvija sposobnost fantazijskoga mišljenja: doživljavanjem pročitanoga izražava vlastite osjećaje, stavove i vrijednosti
– redovito komentira i obrazlaže vlastito razumijevanje književnoga teksta
– redovito i samostalno prepoznaje glavne ideje i problematiku književnoga teksta i povezuje ih sa stvarnošću

	OŠ HJ B.5.2.
Učenik razlikuje temeljna žanrovska obilježja književnoga teksta.
	
	– uz pomoć učitelja uočava književnost kao umjetnost riječi
– uz pomoć učitelja objašnjava razliku između književnih i ostalih tekstova navodeći primjere
– uz pomoć učitelja razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta
– uz pomoć učitelja primjenjuje temeljna književnoteorijska znanja: zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije na konkretnim primjerima
– uz pomoć učitelja prepoznaje jezično-stilska obilježja književnoga teksta na konkretnim primjerima: preneseno značenje, pjesnička slika, epitet, usporedba
	– uočava književnost kao umjetnost riječi
– djelomično samostalno razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta
– djelomično samostalno primjenjuje temeljna književnoteorijska znanja: zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije na konkretnim primjerima
– djelomično samostalno prepoznaje jezično-stilska obilježja književnoga teksta na konkretnim primjerima: preneseno značenje, pjesnička slika, epitet, usporedba
	– uglavnom samostalno uočava književnost kao umjetnost riječi
– uglavnom samostalno objašnjava razliku između književnih i ostalih tekstova navodeći primjere
– uglavnom samostalno razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta
– uglavnom samostalno primjenjuje temeljna književnoteorijska znanja: zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije na konkretnim primjerima
– uglavnom samostalno prepoznaje jezično-stilska obilježja književnoga teksta na konkretnim primjerima: preneseno značenje, pjesnička slika, epitet, usporedba
	– samostalno uočava književnost kao umjetnost riječi
– samostalno objašnjava razliku između književnih i ostalih tekstova navodeći primjere
– samostalno razlikuje tekstove prema poetskim, proznim i dramskim obilježjima na osnovi tematike, likova i načina izlaganja, strukture teksta
– samostalno primjenjuje temeljna književnoteorijska znanja: zvučnost i ritmičnost, stih, strofa; pripovijedanje o događajima, opisivanje, dijalog; sceničnost dramskoga teksta, dijalog, monolog, didaskalije na konkretnim primjerima
– samostalno prepoznaje jezično-stilska obilježja književnoga teksta na konkretnim primjerima: preneseno značenje, pjesnička slika, epitet, usporedba

	OŠ HJ B.5.3.
Učenik obrazlaže vlastiti izbor književnoga teksta.
	
	– rijetko ili uz poticaj izražava vlastiti doživljaj književnoga teksta
– rijetko ili uz poticaj obrazlaže razloge vlastitog izbora književnoga teksta
– rijetko dijeli vlastito čitateljsko iskustvo predstavljajući pročitani književni tekst prema uputama ili unaprijed postavljenim zadatcima
	– djelomično samostalno izražava vlastiti doživljaj književnoga teksta
– djelomično samostalno obrazlaže razloge vlastitog izbora književnoga teksta
– uz poticaj dijeli vlastito čitateljsko iskustvo predstavljajući pročitani književni tekst prema uputama ili unaprijed postavljenim zadatcima
	– uglavnom samostalno izražava vlastiti doživljaj književnoga teksta
–uglavnom  samostalno obrazlaže razloge vlastitog izbora književnoga teksta
– uglavnom rado dijeli vlastito čitateljsko iskustvo predstavljajući pročitani književni tekst prema uputama ili unaprijed postavljenim zadatcima
	– samoinicijativno izražava vlastiti doživljaj književnoga teksta
– samostalno obrazlaže razloge vlastitog izbora književnoga teksta
– redovito dijeli vlastito čitateljsko iskustvo predstavljajući pročitani književni tekst prema uputama ili unaprijed postavljenim zadatcima

	OŠ HJ B.5.4.
Učenik se stvaralački izražava prema vlastitome interesu potaknut različitim iskustvima i doživljajima književnoga teksta.
	Učeniku se nudi stvaralački način izražavanja i mogućnost dokazivanja u kreativnome izričaju koji je bitno drukčiji od klasične provjere znanja. Aktivnosti se mogu ostvarivati individualnim i timskim radom. Ishod se prati i ne podliježe vrednovanju. Učitelj cijeni učenikovu samostalnost i poštuje njegove mogućnosti. Učenik predstavlja uradak razrednomu odjelu, a učitelj ga može nagraditi ocjenom za izniman trud. Ishodom se ostvaruju međupredmetne teme Osobni i socijalni razvoj, Učiti kako učiti, Poduzetništvo, Uporaba informacijske i komunikacijske tehnologije.

	
	
	KULTURA I MEDIJI

	OŠ HJ C.5.1.
Učenik razlikuje tiskane medijske tekstove i izdvaja tekstove / sadržaje koji promiču pozitivne vrijednosti.
	

	– uz pomoć učitelja razlikuje tiskane medijske tekstove prema učestalosti izlaženja: dnevne novine, tjedne, mjesečne i godišnje časopise
– uz pomoć učitelja uočava uporabu i organizaciju pojedinih sadržajnih i grafičkih elemenata u različitim tiskanim medijskim tekstovima radi prenošenja poruke
– uz pomoć učitelja prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja
– uz pomoć učitelja izdvaja sadržaje koji promiču pozitivne vrijednosti i potiču pozitivne komunikacijske obrasce
	– djelomično samostalno razlikuje tiskane medijske tekstove prema učestalosti izlaženja: dnevne novine, tjedne, mjesečne i godišnje časopise
– djelomično samostalno uočava uporabu i organizaciju pojedinih sadržajnih i grafičkih elemenata u različitim tiskanim medijskim tekstovima radi prenošenja poruke
– djelomično samostalno prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja
– djelomično samostalno izdvaja sadržaje koji promiču pozitivne vrijednosti i potiču pozitivne komunikacijske obrasce
	– uglavnom samostalno razlikuje tiskane medijske tekstove prema učestalosti izlaženja: dnevne novine, tjedne, mjesečne i godišnje časopise
– uglavnom samostalno uočava uporabu i organizaciju pojedinih sadržajnih i grafičkih elemenata u različitim tiskanim medijskim tekstovima radi prenošenja poruke
– uglavnom samostalno prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja
– uglavnom samostalno izdvaja sadržaje koji promiču pozitivne vrijednosti i potiču pozitivne komunikacijske obrasce
	– samostalno razlikuje tiskane medijske tekstove prema učestalosti izlaženja: dnevne novine, tjedne, mjesečne i godišnje časopise
– samostalno uočava uporabu i organizaciju pojedinih sadržajnih i grafičkih elemenata u različitim tiskanim medijskim tekstovima radi prenošenja poruke
– samostalno prepoznaje kako se grafičkim elementima (naslov, nadnaslov, podnaslov, fotografija/ilustracija, okvir) oblikuje značenje medijske poruke i stvara željeni učinak na primatelja
– samostalno izdvaja sadržaje koji promiču pozitivne vrijednosti i potiču pozitivne komunikacijske obrasce

	OŠ HJ C.5.2.
Učenik opisuje značenje popularnokulturnih tekstova u kontekstu svakodnevnoga života.
	
	– rijetko uočava vezu teksta i svijeta koji ga okružuje
– uz poticaj i pomoć učitelja opisuje značenje popularnokulturnih tekstova i povezuje ih sa svakodnevnim životom
– uz poticaj i pomoć učitelja uočava priču kao temelj popularnokulturnih tekstova
– uz poticaj i pomoć učitelja upoznaje pojam popularne kulture
	– povremeno uočava vezu teksta i svijeta koji ga okružuje
– djelomično samostalno opisuje značenje popularnokulturnih tekstova i povezuje ih sa svakodnevnim životom
– djelomično samostalno uočava priču kao temelj popularnokulturnih tekstova
– djelomično samostalno upoznaje pojam popularne kulture
	–  uglavnom redovito uočava vezu teksta i svijeta koji ga okružuje
– uglavnom samostalno opisuje značenje popularnokulturnih tekstova i povezuje ih sa svakodnevnim životom
– uglavnom samostalno uočava priču kao temelj popularnokulturnih tekstova
– uglavnom samostalno upoznaje pojam popularne kulture
	– redovito uočava vezu teksta i svijeta koji ga okružuje
– samostalno opisuje značenje popularnokulturnih tekstova i povezuje ih sa svakodnevnim životom
– samostalno uočava priču kao temelj popularnokulturnih tekstova
– samostalno tumači pojam popularne kulture i navodi primjere

	OŠ HJ C.5.3.
Učenik posjećuje kulturne događaje u fizičkome i virtualnome okružju.
	Ishod se ne vrednuje, samo se prati. Aktivnosti i sadržaji iskazani u ovome ishodu uvjetovani su dobi i interesima učenika, fizičkim okružjem (lokalne zajednice i njihova ponuda društveno-kulturnih i umjetničkih sadržaja) te upućivanjem na digitalne sadržaje dostupne svima bez obzira na mjesto školovanja ili stanovanja. Sadržaji izvanučioničkoga tipa zahtijevaju pojedinačni angažman svakoga učenika, aktiviranje stečenih znanja i kompetencija u smislu neposrednoga iskustvenoga učenja. Ishodom se potiče osobni razvoj te aktivno uključivanje učenika u kulturni i društveni život zajednice.



PISANE PROVJERE
Pisane provjere se najavljuju. Učenici su upoznati sa sadržajem koji će biti sumativno vrednovan. U jezičnim provjerama znanja polazište za ocjenu jest broj postignutih bodova, tj. postotak riješenosti zadataka prema navedenoj bodovnoj ljestvici:
90%-100% = odličan (5)
75%-89% = vrlo dobar (4)
61%-74% = dobar (3)
50%-60% = dovoljan (2)
49% i manje = nedovoljan (1)
KRAĆE PISANE PROVJERE
Kratke pisane provjere provode se u trajanju do 15 minuta. One se osim trajanjem razlikuju opsegom nastavnoga sadržaja.
Obrazovna postignuća iz kratkih pisanih provjera se, u pravilu, upisuju u rubriku za bilješke u imeniku.

USMENE PROVJERE
Pod usmenim provjeravanjem podrazumijevaju se svi usmeni oblici provjere postignute razine kompetencija učenika koji rezultiraju ocjenom. Usmeni se oblici provjere provode kontinuirano tijekom nastavne godine, u pravilu poslije obrađenih i uvježbanih nastavnih sadržaja. Usmeno provjeravanje i ocjenjivanje učenika može se provoditi na svakom nastavnome satu bez obveze najave i, u pravilu, ne smije trajati dulje od 10 minuta po učeniku.




ŠKOLSKE ZADAĆE
U svakome se polugodištu piše po jedna školska zadaća. Vrednuju se ( prema opisnicima): ostvarenost teme, kompozicija, izvornost, povezanost rečenica, bogatstvo rječnika i stila, gramatička i pravopisna točnost, čitljivost i urednost, sadržajna razrađenost. 

DJELO ZA CJELOVITO ČITANJE
Učenici tijekom godine čitaju osam cjelovitih književnih djela (od toga dva obavezna književna teksta). Provode se usmene i pisane provjere razumijevanja pročitanoga, izrada kreativnih zadataka, povezuje se sadržaj djela s ostalim umjetnostima, nastavnim predmetima i slično.  

DOMAĆA ZADAĆA ( rješavanje zadataka, rješavanje zadataka u radnoj bilježnici, izrada kreativnih uradaka, snimanje videoisječaka, strip…). 
Učenici dobivaju domaće zadaće koje se pregledavaju i evidencija se vodi u e-Dnevniku. Prati se redovitost, točnost, cjelovitost. Neke domaće zadaće mogu biti i ocijenjene.

FORMATIVNO VREDNOVANJE
Vrednovanje za učenje 
Učenici dobivaju povratnu informaciju o procesima učenja i usvojenosti znanja i vještina u odnosu na postavljene odgojno-obrazovne ishode.
Vrednovanje kao učenje
Navedeno vrednovanje uključuje samovrednovanje te aktivno uključivanje učenika u proces vrednovanja uz podršku učitelja.


